joelniklaus/EU_Wikipedias huggingface dataset:
Živá latinčina

Živá latinčina () je označenie pre bežné používanie latinského jazyka, ktorý je inak obvykle uvádzaný ako mŕtvy.

Zástancovia 
Zástancov živej latinčiny možno rozdeliť do dvoch skupín. Jedni presadzujú aktívne používanie jazyka ako prostriedok k tomu, aby jeho učenie bolo príjemnejšie, ale aj účinnejšie ako je v súčasnosti, pričom vychádzajú zo skúseností s poslednými zmenami v metodológii v oblasti moderného vyučovania jazykov. Druhí si želajú návrat latinčiny ako medzinárodného komunikačného prostriedku medzi ľudmi alebo ako akademického jazyka, ako tomu v Európe bolo od čias starého Ríma do 18. storočia.

Inštitúcie 
Medzi inštitúcie, ktoré poskytujú výuku živej latinčiny patrí americká univerzita v Kentucky alebo belgická nadácia Fundatio Melissa. Zástancom filozofie živej latinčiny je Severoamerický inštitút pre štúdium živej latinčiny SALVI. Veľa záujmových skupín z celého sveta, v ktorých sa hovorí latinsky združuje spoločenstvo Societas Circulorum Latinorum. Aktívnu činnosť vyvíja aj komunita priaznivcov latinčiny Vita latinitatis, medzi ktorej aktivity patrí aj jedno z mnohých výročných stretnutí nadšencov pre latinčinu v Európe Septimanae latinae, ktoré celé prebieha v latinčine. Veľmi známy je taliansky latinista a pedagóg Luigi Miraglia.

Latinskú verziu má aj slobodná encyklopédia Wikipédia - https://la.wikipedia.org

Pozri aj 
 Latinčina
 Nová latinčina

Externé odkazy 
 Latinské konverzačné fráze na Wikibooks (preklad v angličtine)
 Latinské konverzačné fráze na Lingua Latina Aeterna (preklad v angličtine)
 Nuntii Latini - rozhlasové správy v latinčine
 Poeta ex Machina strojové čítanie latinskej poézie

Zdroj 
 

Latinčina
Literatúra v latinskom jazyku
Esperantská Wikipédia

Esperantská Wikipédia bola založená v novembri 2001 ako 11. jazyková verzia celosvetovej encyklopédie Wikipédie. Začala so 139 základnými heslami internetovej Kalblandskej encyklopédie (Enciklopedio Kalblanda). Po dohode s jej autorom ich do Wikipédie vložil americký esperantista Chuck Smith, ktorý potom podnikol cestu po Európe s cieľom spopularizovať Wikipédiu medzi používateľmi esperanta v rôznych krajinách.

V januári 2012 obsahovala vyše 158 000 článkov, mala 19 správcov, vyše 60 000 registrovaných užívateľov, z ktorých bolo vyše 490 aktívnych. V počte článkov bola 27. najväčšia Wikipédia. Esperantská Wikipédia je tiež najväčšou encyklopédiou písanou v umelom jazyku.

Encyklopédie v Esperante 
Esperantská Wikipédia voľne nadväzuje na tradíciu Encyklopédie Esperanta (Enciklopedio de Esperanto), ktorá vyšla v papierovej podobe v roku 1934 v Budapešti. Všetky články, zachytávajúce stav esperantskej komunity po niekoľko desaťročí jej vývoja, boli vďaka českému esperantistovi Miroslavi Malovcovi, vložené do esperantskej Wikipédie.

Pri príležitosti desiateho výročia vzniku esperantskej Wikipédie bolo v septembri 2011 v Múzeu esperanta vo Svitavách usporiadané medzinárodné stretnutie redaktorov pod názvom Esperantská Wikimánia.

Vzťah k českej Wikipédii 
Vznik esperantskej Wikipédie je významný aj pre neskoršie vzniknutú českú a Slovenskú Wikipédiu: Prvý preklad hlavnej stránky Wikipédie do češtiny vytvoril esperantista Miroslav Malovec na priamy popud zakladateľa esperantskej Wikipédie, Chucka Smitha. Pracoval vtedy s prekladovým súborom esperantskej Wikipédie.

Zdroj

Referencie 

Wikipédia:Jazykové verzie
Esperanto
Webové stránky
Spotify

Spotify je hudobná, a video streamingová služba oficiálne spustená 7. októbra 2008. Bola založená začínajúcou spoločnosťou Spotify AB v Štokholme vo Švédsku. Poskytuje obsah chránený riadením digitálnych práv od hudobných vydavateľstiev a mediálnych spoločností. Služba Spotify je bezplatná služba, čo znamená, že základné funkcie sú bezplatné s reklamami, zatiaľ čo ďalšie funkcie, vrátane zlepšenej kvality streamingu a sťahovania hudby offline, sú ponúkané prostredníctvom plateného predplatného.

V súčasnosti je služba dostupná vo väčšine Európy, Ameriky, v Austrálii, na Novom Zélande a tiež v niektorých krajinách či oblastiach Ázie. Zoznam krajín zahŕňa Andorru, Argentínu, Austráliu, Rakúsko, Belgicko, Bolíviu, Brazíliu, Bulharsko, Kanadu, Čile, Kolumbiu, Kostariku, Cyprus, Česko, Francúzsko, Nemecko, Grécko, Guatemalu, Honduras, Hongkong, Maďarsko, Island, Indonéziu, Írsko, Taliansko, Japonsko, Lotyšsko, Lichtenštajnsko, Litvu, Luxembursko, Malajziu, Maltu, Mexiko, Monako, Holandsko, Nový Zéland, Nikaraguu, Nórsko, Panamu, Paraguaj, Peru, Filipíny, Poľsko, Portugalsko, Rusko, Singapur, Španielsko, Slovensko, Švédsko, Švajčiarsko, Taiwan, Turecko, Spojené kráľovstvo, Spojené štáty a Uruguaj.

Iné projekty

Externé odkazy 
 oficiálna stránka

Referencie

Zdroj 

Hudobné webové stránky
Internetové podniky
Osemvalcový W motor

Osemvalcový W motor (iné názvy: W8, WR8, osemvalcový motor/osemvalec do W, osemvalcový motor/osemvalec s valcami do W/s usporiadaním valcov do W/s usporiadaním do W) je označenie štvorradového motora s ôsmimi valcami spoločnosti Volkswagen. Motor W8 vznikol spojením dvoch VR4 blokov (s uhlom valcov 15°). Bloky sú spojené pod uhlom 72°, ojnice valcov sú pripojené na jeden kľukový hriadeľ so 4 zalomeniami a 5 čapmi pre uloženie.

Technické parametre 
 zdvihový objem: 3 999 cm3
 vŕtanie: 84 mm
 zdvih: 90,168 mm
 Offset: ± 12,5 mm
 počet ventilov na valec: 4
 presadenie susedných ojníc: -18°
 poradie zapaľovania: 1-5-4-8-6-3-7-2
 rozmery: (l x š x v) 420 x 710 x 683 mm
 hmotnosť pribl.: 193 kg
 maximálny výkon: 202 kW 
 maximálny krútiaci moment: 370 Nm
 palivo: benzín 98 RON, 95 RON
 riadiaca jednotka: Bosch Motronic ME7.1

Použitie 
Motor bol v modeli Volkswagen Passat B5.5 montovaný pozdĺžne a to od septembra 2001 do septembra 2004, ale predaj bol iba 10 000 kusov za rok. Passat W8 bol v pozícii prémiového automobilu automobilky Volkswagen, pred zavedením modelu Volkswagen Phaeton.

Referencie

Zdroj

Motory Volkswagen Group
Osemvalcové motory
Majstrovstvá CONCACAF vo futsale 1996

Majstrovstvá CONCACAF vo futsale 1996 boli 1. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 1996. Konalo sa od 31. augusta7. septembra 1996 v Guatemala City, v Guatemale, za účasti 6 tímov. Zápasy sa odohrali v aréne FUTECA Roosevelt s kapacitou 3 000 divákov.

Majstrovstvá boli zároveň kvalifikáciou na Majstrovstvá sveta FIFA 1996, ktoré sa konali v Španielsku. Kvalifikovali sa na ne 2 najlepšie tímy.

Účastníci

Výsledky

Základné skupiny

Skupina 1

Skupina 2

Play-off

Semifinále

Stretnutie o 3. miesto

Finále

Konečné poradie

Pozri aj 
 Majstrovstvá Európy vo futsale 1996
 Majstrovstvá Oceánie vo futsale 1996
 Majstrovstvá Afriky vo futsale 1996

Externé odkazy 
 Oficiálna stránka CONCACAF

Zdroje 
 Majstrovstvá CONCACAF 1996 na stránke CONCACAF  
 Majstrovstvá CONCACAF 1996 na stránke futsalplanet.com 

Futsal v 1996
Majstrovstvá CONCACAF vo futsale
Futsal
Majstrovstvá CONCACAF vo futsale 2000

Majstrovstvá CONCACAF vo futsale 2000 boli v poradí 2. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2000. Konalo sa od 20.29. júla 2000 v San José, v Kostarike, za účasti 8 tímov. Zápasy sa odohrali v aréne Palacio de Los Deportes s kapacitou 3 000 divákou.

Majstrovstvá boli zároveň kvalifikáciou na Majstrovstvá sveta FIFA 2000 v Guatemale. Kvalifikovali sa na ne 2 najlepšie tímy.

Účastníci

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Pozri aj 
 Majstrovstvá Ázie vo futsale 2000
 Majstrovstvá Afriky vo futsale 2000

Externé odkazy 
 Oficiálna stránka CONCACAF /

Zdroje 
 Majstrovstvá CONCACAF 2000 na stránke CONCACAF /
 Majstrovstvá CONCACAF 2000 na stránke futsalplanet.com 

Futsal v 2000
Majstrovstvá CONCACAF vo futsale
Futsal
Majstrovstvá CONCACAF vo futsale 2004

Majstrovstvá CONCACAF vo futsale 2004 boli v poradí 3. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2004. Konalo sa od 23.31. júla 2004 v Heredii, v Kostarike, za účasti 8 tímov. Druhýkrát sa konali majstrovstvá v Kostarike, keď predtým to bolo v roku 2000, a prvýkrát sa hrala aj kvalifikácia. Zápasy saodohrali v aréne Palacio de los Deportes s kapacitou 3 000 divákov.

Majstrovstvá boli zároveň kvalifikáciou na Majstrovstvá sveta FIFA 2004 na Taiwane. Kvalifikovali sa na ne 2 najlepšie tímy.

Kvalifikácia

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Pozri aj 
 Majstrovstvá Oceánie vo futsale 2004
 Majstrovstvá Ázie vo futsale 2004
 Majstrovstvá Afriky vo futsale 2004

Externé odkazy 
 Oficiálna stránka CONCACAF /

Zdroje 
 Majstrovstvá CONCACAF 2004 na stránke CONCACAF /
 Majstrovstvá CONCACAF 2004 na stránke futsalplanet.com 

Futsal v 2004
Majstrovstvá CONCACAF vo futsale
Futsal
Andrew Garfield

Andrew Garfield (* 20. august 1983, Los Angeles, Kalifornia, USA) je americký herec.

Filmografia 
 2007 - Boy A
 2010 - Sociálna sieť - Eduardo Saverin
 2012 - The Amazing Spider-Man - Peter Parker
 2014 - The Amazing Spider-Man2 - Peter Parker

Iné projekty

Externé odkazy 
 

Narodenia v 1983
Televízni herci USA
Filmoví herci USA
Osobnosti z Los Angeles
Držitelia ceny AACTA
Majstrovstvá CONCACAF vo futsale 2008

Majstrovstvá CONCACAF vo futsale 2008 boli v poradí 4. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2008. Konalo sa od 3.8. júna 2008 v Guatemala City, v Guatemale, za účasti 8 tímov. Druhýkrát sa konali majstrovstvá v Gatemale, keď predtým to bolo v roku 1996. Nováčikom turnaja bolo iba Haiti. Guatemala získala druhýkrát titul.

Majstrovstvá boli zároveň kvalifikáciou na Majstrovstvá sveta FIFA 2008 v Brazílii. Kvalifikovali sa na ne 3 najlepšie tímy.

Kvalifikácia

Výsledky

Skupina A

Skupina B

Semifinále

Stretnutie o 3. miesto

Finále

Konečné poradie

Pozri aj 
 Majstrovstvá Afriky vo futsale 2008
 Majstrovstvá Ázie vo futsale 2008
 Majstrovstvá Oceánie vo futsale 2008

Externé odkazy 
 Oficiálna stránka CONCACAF /

Zdroje 
 Majstrovstvá CONCACAF 2008 na stránke CONCACAF  
 Majstrovstvá CONCACAF 2008 na stránke futsalplanet.com 

Futsal v 2008
Majstrovstvá CONCACAF vo futsale
Futsal
Andrea Gregušová

Andrea Gregušová (* 1973) je slovenská spisovateľka pre deti a mládež.

Životopis 
Vyštudovala slovenský jazyk a hudobnú výchovu na Pedagogickej fakulte Univerzity Komenského v Bratislave. Pracovala ako učiteľka v škole pre nadané deti. Po skončení materskej dovolenky pôsobí ako lektorka slovenčiny pre cudzincov.  Žije v osade uprostred hôr neďaleko Horných Orešian. Má troch synov. Stojí za vznikom hudobného zoskupenia FidliCanti, ktoré v základe tvoria jej deti a spriatelené rodiny.

Dielo 
 2009 – Červík Ervín
 2011 – Operácia orech a iné dedkoviny
 2014 – Ako si Kubo obzeral svet
 2014 – Marína a povaľači
 2016 – Nina
 2016 – Svetozár
 2017 - Ako maliari vidia svet 
 2018 - Gréta
 2020 - Ako umelci vidia svet
 2020 - Vincent

Externé odkazy 
 Rozhovor s Andreou Gregušovou: Rozprávky ležia všade okolo nás.

Slovenskí spisovatelia pre deti a mládež
Jimmy Snuka

James William „Jimmy“ Reiher (* 18. máj 1943, Fidži – † 15. január 2017, Pompano Beach, Florida, USA) bol fidžijský wrestler a herec. Bol historicky prvým držiteľom ECW Heavyweight Championship. Známym sa stal najmä vďaka pôsobeniu vo World Wrestling Entertainment. Wrestlingu sa venujú aj jeho dcéra a syn. Je členom siene slávy WWE.

Referencie

Iné projekty

Externé odkazy 
 oficiálna stránka
 Jimmy Snuka na WWE Hall of Fame

Wrestleri
Pseudonymy
Serena Deeb

Serena Deeb  (* 29. jún 1986, Fairfax, Virgínia, USA) je americká profesionálna wrestlerka. Známou sa stala najmä vďaka pôsobeniu v spoločnosti WWE, kde vystupovala pod menom Serena. So CM Punkom, Lukom Gallowsom a Joeym Mercurym vytvorila Straight Edge Society.

Iné projekty

Externé odkazy 
oficiálna stránka

Wrestleri
Austin Aries

Daniel Healy "Dan" Solwold, Jr.  (* 15. apríl 1978, Milwaukee, Wisconsin, USA), známy pod wrestlingovým menom Austin Aries, je americký profesionálny wrestler, ktorý pôsobí v spoločnosti TNA. Je držiteľom X-Division Championship. V minulosti pôsobil v nezávislej spoločnosti Ring of Honor, kde bol dvojnásobným svetovým šampiónom.

Iné projekty

Externé odkazy 
 Oficiálna stránka
 TNA profil
 Ring of Honor profil

Wrestleri USA 
Osobnosti z Milwaukee
Majstrovstvá Európy malých štátov v basketbale

Majstrovstvá Európy malých štátov v basketbale je európske medzinárodné podujatie družstiev malých štátov v basketbale, ktoré riadi Európska basketbalová federácia (FIBA Europe). Slúži na rozvoj európskeho basketbalu a zúčastňujú sa ho družstvá rozvojových basketbalových krajín. Jeho história siaha do roku 1988, kedy sa na Malte konalo prvé podujatie mužov, a o rok neskôr, v Luxembursku, aj prvé podujatie žien. Prebiehajú s 2-ročnou periodicitou. Do roku 2006 nieslo podujatie názov Európsky rozvojový pohár, a v rokoch 2008 a 2010 Majstrovstvá Európy C divízie.

Muži

Zoznam

Medailová bilancia družstiev

Ženy

Zoznam

Medailová bilancia družstiev

Pozri aj 
 Majstrovstvá Európy v basketbale mužov
 Majstrovstvá Európy v basketbale žien

Externé odkazy 
 Oficiálna stránka FIBA Europe

Zdroje 
 ME malých štátov mužov na stránke FIBA Europe 
 ME malých štátov žien na stránke FIBA Europe 
 ME malých štátov mužov na archívnej stránke Medzinárodnej basketbalovej federácie 
 ME malých štátov žien na archívnej stránke Medzinárodnej basketbalovej federácie
Shelton Benjamin

Shelton James Benjamin (* 5. júl 1975, Orangeburg, Južná Karolína) je americký profesionálny wrestler a bývalý zápasník. Známym sa stal najmä vďaka pôsobeniu v WWE, kde získal trikrát Intercontinental title, raz Unites States Title a s Charliem Haasom dvakrát tag tímové tituly. Momentálne pôsobí v Ring of Honor

Iné projekty

Externé odkazy 
 Ring of Honor profil

Narodenia v 1975
Žijúci ľudia
Wrestleri
Bobby Lashley

Franklin Roberto "Bobby" Lashley (* 16. júl 1976, Junction City, Kansas, USA) je americký profesionálny wrestler, zápasník MMA, herec a bývalý amatérsky zápasník. Známy je zo svojho pôsobenia voWorld Wrestling Entertainment, kde získal niekoľko titulov.

Iné projekty

Externé odkazy 
profil na National Wrestling Hall of Fame

Wrestleri
Elijah Burke

Elijah Samuel Burke (* 24. máj 1978, Jacksonville, Florida) je americký profesionálny wrestler, ktorý momentálne pôsobí v spoločnosti TNA pod menom „The Pope“ D'Angelo Dinero. V minulosti pracoval aj pre WWE.

Iné projekty

Externé odkazy 
 Oficiálna stránka
 TNA Impact Wrestling profil

Narodenia v 1978
Žijúci ľudia
Wrestleri
Ken Anderson

Kenneth Anderson (* 6. marec 1976, Wisconsin Rapids, Wisconsin, USA) je americký profesionálny wrestler a príležitostný herec. Momentálne pôsobí v spoločnosti TNA pod menom Mr. Anderson. V minulosti pracoval aj pre World Wrestling Entertainment ako Mr. Kennedy.

Iné projekty

Externé odkazy 
 oficiálna stránka
 TNA profil

Wrestleri USA
Osobnosti z Wisconsinu
Stevie Richards

Michael Manna (* 9. október 1971, Philadelphia, Pensylvánia, USA; známy pod prezývkou Stevie Richards) je americký profesionálny wrestler. V minulosti pôsobil v spoločnostiach Extreme Championship Wrestling, World Wrestling Entertainment, Total Nonstop Action Wrestling, National Wrestling Alliance a  World Championship Wrestling.

Iné projekty

Externé odkazy 
TNA profil

Narodenia v 1971
Žijúci ľudia
Wrestleri
Shannon Moore

Shannon Moore (* 27. júl 1979, Cameron, Severná Karolína) je americký profesionálny wrestler. Známy je vďaka pôsobeniu v spoločnostiach World Championship Wrestling, World Wrestling Entertainment a Total Nonstop Action Wrestling.

Iné projekty

Externé odkazy 
 TNA profil

Narodenia v 1979
Žijúci ľudia
Wrestleri
Nigel McGuinness

Steven Haworth (* 23. január 1978, Londýn, Spojené kráľovstvo), známy pod menami Desmond Wolfe a Nigel McGuinness je bývalý anglický profesionálny wrestler. Známy je najmä z pôsobenia v spoločnostiach Ring of Honor a Pro Wrestling Noah. Istý čas pôsobil aj v TNA. Momentálne pracuje v Ring of Honor ako komentátor.

Iné projekty

Externé odkazy 
oficiálna stránka
ROH profil

Wrestleri
Christopher Daniels

Daniel Christopher Covell (* 24. marec 1971), známy pod prezývkou "The Fallen Angel" Christopher Daniels je americký profesionálny wrestler, ktorý momentálne pôsobí v spoločnosti TNA. V minulosti vystupoval pod menom Curry Man. Do povedomia sa dostal vďaka pôsobeniu v nezávislej spoločnosti Ring of Honor.

Iné projekty

Externé odkazy 
oficiálna stránka
TNA Impact Wrestling profil

Narodenia v 1971
Žijúci ľudia
Wrestleri
Val Venis

Sean Allen Morley (* 6. marec 1971, Oakville, Ontario, Kanada), známy pod prezývkou Val Venis je kanadský profesionálny wrestler. V minulosti pôsobil v spoločnostiach World Wrestling Entertainment, Total Nonstop Action Wrestling a  Consejo Mundial de Lucha Libre. Okrem iného sa venuje aj písaniu politických blogov.

Iné projekty

Externé odkazy 
Online World of Wrestling profil

Kanadskí wrestleri
Shade Gaspard

Shad Chad Javier Romane Chittick Gaspard (* 13. január 1981, Brooklyn, New York, USA† 17. máj 2020, Venice Beach, Los Angeles) bol americký profesionálny wrestler s haitskými koreňmi. Známym sa stal najmä vďaka pôsobeniu v spoločnosti World Wrestling Entertainment. Pracoval pre Inoki Genome Federation.

Referencie

Iné projekty

Externé odkazy 
 oficiálna stránka
 profil na Online World of Wrestling

Wrestleri USA
Úmrtia utopením
Osobnosti z Brooklynu
Briscoe Brothers

Briscoe Brothers je wrestlingový tag tím, ktorý tvoria Jay a Mark Briscovci. Pôsobil vo viacerých organizáciách v Spojených štátoch ako Ring of Honor Full Impact Pro, Combat Zone Wrestling a príležitostne aj v japonskej Pro Wrestling Noah.

Iné projekty

Externé odkazy 
 oficiálna stránka
 Jayov profil na ROH
 Markov profil na ROH

Žijúci ľudia
Wrestleri
Cliff Compton

Clifford "Cliff" Compton (* 2. november 1979), známy pod prezývkou Domino je americký profesionálny wrestler. V súčasnosti pracuje pre spoločnosť Ohio Valley Wrestling (OVW). V minulosti pôsobil vo World Wrestling Entertainment.

Iné projekty

Externé odkazy 
  Ohio Valley Wrestling profil

Narodenia v 1979
Žijúci ľudia
Wrestleri
Matt Cappotelli

Matthew Lee "Matt" Cappotelli  (12. november 1979 - 29. jún 2018) bol americký profesionálny wrestler. V minulosti pôsobil v spoločnosti Ohio Valley Wrestling, ktorá slúžila ako vývojové stredisko pre World Wrestling Entertainment. V roku 2008 bol nútený prerušiť svoju kariéru pre nádor na mozgu. Časom sa vyliečil, no nádor sa mu vrátil v júni roku 2017. Umrel o rok neskôr.

Externé odkazy 
Online World of Wrestling profil

Narodenia v 1979
Wrestleri
Shannon Spruill

Shannon Claire Spruil (* 17. júl 1975, Wiesbaden, Nemecko† 1. september 2021, Gwinnett County, Georgia, USA) bola americká profesionálna wrestlerka.

V rokoch 1999 až 2001 pôsobila v spoločnosti WCW pod menom Daffney a neskôr aj v TNA. Okrem iného sa príležitostne venovala aj herectvu.

Referencie

Iné projekty

Externé odkazy 
 Oficiálna stránka
 Online World of Wrestling profil

Wrestleri
Osobnosti z Wiesbadenu
Obete samovrážd
Majstrovstvá sveta v softbale žien 2012

Majstrovstvá sveta v softbale žien 2012 boli v poradí 13. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa vo Whitehorse, v provincii Yukon, v Kanade od 13.22. júla 2012, za účasti 16 tímov. V Kanade sa konali ženské MS tretíkrát, keď predtým to bolo v rokoch 1994 (v St. John’s) a 2002 (v Saskatoon). Titul ôsmykrát za sebou neobhájili Američanky, ale zo svojho druhého víťazstva sa tešili hráčky Japonska. Tie získali titul po 42 rokoch.

Účastníci

Výsledky

Základné skupiny

Skupina A

Skupina B

Play-off

1. kolo

2. kolo

Semifinále

Stretnutie o 3. miesto

Finále

Konečné poradie

Externé odkazy 
 Oficiálna stránka Medzinárodnej softbalovej federácie

Zdroje 
 Oficiálna stránka MS 2012 archive.org 
 MS 2012 na stránke Medzinárodnej softbalovej federácie 

Softbal v 2012
Majstrovstvá sveta v softbale žien
Softbal
2012 v Kanade
Whitehorse
Šport v Yukone
Rob Van Dam

Robert Alexander Szatowski (* 18. december 1970, Battle Creek, Michigan, USA), známy pod prezývkou Rob Van Dam (RVD) je americký profesionálny wrestler a herec. Momentálne pracuje v spoločnosti Total Nonstop Action Wrestling. V minulosti pôsobil vo World Wrestling Entertainment a Extreme Championship Wrestling.

Iné projekty

Externé odkazy 
 oficiálna stránka
TNA profil

Wrestleri USA
Osobnosti z Michiganu
Mike Mangini

Mike Mangini (*18. apríl 1963, Newton, Massachusetts, USA) je bubeník, známy najmä ako člen progmetalovej formácie Dream Theater. V minulosti hral pre Steva Vaia, Jamesa LaBrieho, kapelu Annihilator či Extreme. Učil na univerzite Berklee College of Music v Bostone, pokým ho Dream Theater neprijali do kapely. Je jedným z najrýchlejších bubeníkov sveta a o svojich technikách napísal dve knihy. Objavil sa v epizóde Time Warp na Discovery Channel, kde zobrazili jeho bubenícku zručnosť na špeciálnych vysokorýchlostných kamerách. Paradoxom je, že dávnejšie si raz zahral s Mikom Portnoyom, ktorého v kapele Dream Theater roku 2010 nahradil.

Diskografia
 S kapelou Annihilator
 Set the World on Fire (1993)
 All for You (2004)
 Metal (2007)

 S kapelou Extreme
 Waiting for the Punchline (1995) - skladby "Hip Today", "Leave Me Alone" a "No Respect"

 So Stevom Vaiom
 Fire Garden (1996) - skladby "Bangkok" a "The Fire Garden Suite"
 G3: Live in Concert (1996)
 The Ultra Zone (1999) - skladby "Jibboom", "Windows to the Soul" a "Here I am"
 Alive in an Ultra World (2001)

 S Jamesom LaBriem
 Keep It to Yourself (1999)
 MullMuzzler 2 (2001)
 Elements of Persuasion (2005)

 S kapelou Tribe of Judah
 Exit Elvis (2002)

 S kapelou Dream Theater
 A Dramatic Turn of Events (2011)
 Dream Theater (2013)

Iné projekty 

Rockoví bubeníci USA
Heavymetaloví bubeníci USA
Žijúci ľudia
Osobnosti z Massachusetts
Majstrovstvá Európy vo faustbale žien 2012

Majstrovstvá Európy vo faustbale žien 2012 boli 13. majstrovstvá Európy vo faustbale žien. Bolo to najvyššie európske podujatie Medzinárodnej faustbalovej asociácie (IFA) vo faustbale žien v roku 2012. Konalo sa od 13.14. júla 2012 v Diepoldsau, vo Švajčiarsku, za účasti 5 tímov. Vo Švajčiarsku sa konali ženské ME po štvrtýkrát. Spolu so ženami odohrali svoje európske podujatie aj hráči do 21 rokov. Všetky zápasy sa hrali na jedinom štadióneSportplatz Rheinauen. Rakúšanky obhájili titul spred roka a získali tak už svoje druhé prvenstvo.

Výsledky

Základná skupina

Kvalifikácia

Semifinále

Stretnutie o 3. miesto

Finále

Konečné poradie tímov 

Ženy

ME juniorov do 21 rokov

Zdroje 
 Oficiálna stránka ME 2012 
 ME 2012 na stránke Nemeckého faustbalového zväzu 

Faustbal v 2012
Majstrovstvá Európy vo faustbale žien
Faustbal
2012 vo Švajčiarsku
Dumbo

Dumbo je legendárny americký animovaný film z dielne Walta Disneya. Natočil ho roku 1941 režisér Ben Sharpsteen. Námet pochádza z rovnomennej detskej knihy, ktorú napísala Helen Abersonová a ilustroval ju Harold Pearl. Ide o v poradí štvrtý film z takzvanej animovanej klasiky Walta Disneyho. Hudbu napísali Frank Churchill a Oliver Wallace. Snímka bola nominovaná na Oscara za pesničku Baby Mine.

Dej pojednáva o polo-antropomorfnom sloňom mláďati, ktoré žije v cirkuse. Mláďa má fyzický handicap v podobe abnormálne veľkých uší a ostatné zvieratá a návštevníci cirkusu sa preto bavia na jeho účet a dostáva od nich hanlivú prezývku Dumbo. Mláďa neskôr objaví svoju schopnosť lietať pomocou veľkých uší a stane sa z neho hviezda cirkusu a mediálna senzácia.

Hlasy postavičiek v origináli nahovorili herci ako Edward Brophy, Herman Bing, Verna Felton, Margaret Wright, Cliff Edwards, a Sterling Holloway.

Film mal v Česko-Slovensku premiéru až o 30 rokov neskôr, v roku 1971, v českom a slovenskom dabingu. V slovenskom znení prepožičali hlasy napríklad Jaroslav Ďuríček, Dušan Blaškovič, Oľga Šalagová,Viera Bálinthová , Vladimír Kostovič, Ivan Krajíček, Anton Mrvečka a ďalší. Existencia tohto slovenského znenia je v súčasnosti nejasná, nevyšiel totiž oficiálne na DVD.

Filmový štáb 
 Podľa knihy: H. Abersonovej a H. Pearla
 Scenár: J. Grant a D. Huemer
 Farebný system: Technicolor
 Výroba: Rko Radio Pictures, Inc.
 MCMXLI Walt Disney Productions
 Zvukový system: RCA
 Zvukový efekty: Sonovox
 Réžia: O. Englander
 Vedúci výroby: B. Sharpsteen
 Pomocná réžia: N. Ferguson, B. Roberts, W. Jackson, J. Kinney, S. Armstrong
 Vedúci animácie: V. Tytla, W. Reitherman, A. Babbitt, F. Moore, J. Lounsbery, W. Kimball
 Poviedku spracovali: B. Peet, A. Battaglia, J. Rinaldi, G. Stallings, W. Smith
 Kresby postáv: J.P. Miller, M. Provensen, J. Walbridge, J. Bodrero, M. Noble, E. Plummer
 Hudba: O. Wallace, P. Smith
 Texty piesní: N. Washington
 Hudobné aranžman: E. Plumb
 Umeleckí vedúci-výtvarníci: H. Ryman, T. Stap, A. Zinnen, D. Kelsey, K. O'Connor, D. Da Gradi, E. Nordli, Ch. Payzant
 Kresby pozadia: C. Coats, A. Dempster, J. Hench, G. Nevius, R. Lockrem, J. Stanley
 Animátori: H. Fraser, H. Toombs, M. Neil, H. Lokey, H. Swift, D. Towsley, L. Clark, C. Smith, B. Wolf, J. Campbell, W. Kelly, D. Patterson
 Slovenské znenie: Štúdio Pre Úpravu Zahraničných Filmov Bratislava-Koliba
 Laboratóriá Praha-Barrandov
 Zvuk: E. Kiss
 Strih: M. Tomášková
 Hudobná spolupráca: Z. Macháček
 Naspievali: B. Čupková, L. Miskovits
 Nahovorili: J. Ďuríček, D. Blaškovič, O. Šalasová, V. Topinková, V. Bálinthová, M. Žemlová, I. Krisvosudský, V. Kostovič, I. Krajíček, O. Hlaváček, F. Zvarík, A. Mrvečka, J. Hanúsek, M. Belák, M. Slivna a iní
 Slovenské dialógy: S. Magál
 Texty piesní: K. Peteraj
 Réžia slovenského znenia: S. Šablatúra

Referencie

Externé odkazy 
 oficiálna webstránka
 
 

Filmy z 1941
Kreslené filmy Disney
Mikšová (Bytča)

Mikšová je mestská časť Bytče, vzdialená asi 5 km v smere na Považskú Bystricu. S Veľkou Bytčou ju spája cesta II/507. Rozloha Mikšovej je 4 587 549 m².

Bytča
Mestské časti na Slovensku
Majstrovstvá Afriky vo futsale 1996

Majstrovstvá Afriky vo futsale 1996 boli 1. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 25.30. septembra 1996 v Káhire, v Egypte, za účasti 5 tímov. 

Majstrovstvá boli zároveň kvalifikáciou na Majstrovstvá sveta FIFA 1996 v Španielsku. Kvalifikoval sa na ne iba víťaz.

Výsledky

Konečné poradie

Pozri aj 
 Majstrovstvá CONCACAF vo futsale 1996
 Majstrovstvá Európy vo futsale 1996
 Majstrovstvá Oceánie vo futsale 1996

Externé odkazy 
 Oficiálna stránka Africkej futbalovej konfederácie /

Zdroje 
 Majstrovstvá Afriky 1996 na stránke Africkej futbalovej konfederácie /
 Majstrovstvá Afriky 1996 na stránke futsalplanet.com 
 Majstrovstvá Afriky na stránke rsssf.com 

Futsal v 1996
Majstrovstvá Afriky vo futsale
Futsal
1996 v Egypte
Šport v Káhire
Majstrovstvá Afriky vo futsale 2000

Majstrovstvá Afriky vo futsale 2000 boli 2. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 16.21. apríla 2000 v Káhire, v Egypte, za účasti 4 tímov. V Egypte sa konali majstrovstvá Afriky druhýkrát, keď sa tu konal aj minulý africký šampionát. Nováčikmi turnaja bola až trojica tímov: Maroko, Líbya a Južná Afrika.

Majstrovstvá boli zároveň kvalifikáciou na Majstrovstvá sveta FIFA 2000 v Guatemale. Kvalifikoval sa na ne iba víťaz.

Výsledky

Konečné poradie

Pozri aj 
 Majstrovstvá Ázie vo futsale 2000
 Majstrovstvá CONCACAF vo futsale 2000

Externé odkazy 
 Oficiálna stránka Africkej futbalovej konfederácie /

Zdroje 
 Majstrovstvá Afriky 2000 na stránke Africkej futbalovej konfederácie /
 Majstrovstvá Afriky 2000 na stránke futsalplanet.com 
 Majstrovstvá Afriky na stránke rsssf.com 

Futsal v 2000
Majstrovstvá Afriky vo futsale
Futsal
2000 v Egypte
Šport v Káhire
Majstrovstvá Afriky vo futsale 2004

Majstrovstvá Afriky vo futsale 2004 boli 3. majstrovstvá Afriky vo futsale mužov, ktoré riadi Konfederácia afrického futbalu (CAF). Konali sa od 2. júla3. septembra 2004. Všetky zápasy sa hrali ako vyraďovacie zápasy play-off, doma a vonku. Jediný nováčik podujatia, ktorý sa zapojil do zápasov, bol iba Mozambik.

Majstrovstvá slúžili zároveň ako kvalifikácia afrických družstiev na Majstrovstvá sveta FIFA 2004 na Taiwane. Kvalifikoval sa na ne iba víťaz.

Výsledky

1. kolo 
9.13. júl 2004

Semifinále 
31. júl15. august 2004

Finále 
27. august3. september 2004

Pozri aj 
 Majstrovstvá Ázie vo futsale 2004
 Majstrovstvá CONCACAF vo futsale 2004
 Majstrovstvá Oceánie vo futsale 2004

Externé odkazy 
 Oficiálna stránka Africkej futbalovej konfederácie /

Zdroje 
 Majstrovstvá Afriky 2004 na stránke Africkej futbalovej konfederácie  
 Majstrovstvá Afriky 2004 na stránke futsalplanet.com 
 Majstrovstvá Afriky na stránke rsssf.com 

Futsal v 2004
Majstrovstvá Afriky vo futsale
Majstrovstvá Afriky vo futsale 2008

Majstrovstvá Afriky vo futsale 2008 boli 4. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 21.30. marca 2008 v Tripolise, v Líbyi, za účasti 10 tímov. Nováčikmi turnaja bola až pätica tímov: Angola, Kamerun, Nigéria, Tunisko a Zambia.

Majstrovstvá boli zároveň kvalifikáciou na Majstrovstvá sveta FIFA 2008 v Brazílii. Kvalifikovali sa na ne 2 najlepšie tímy.

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Pozri aj 
 Majstrovstvá Ázie vo futsale 2008
 Majstrovstvá CONCACAF vo futsale 2008
 Majstrovstvá Južnej Ameriky vo futsale mužov 2008
 Majstrovstvá Oceánie vo futsale 2008

Externé odkazy 
 Oficiálna stránka Africkej futbalovej konfederácie

Zdroje 
 Majstrovstvá Afriky 2008 na stránke Africkej futbalovej konfederácie  
 Majstrovstvá Afriky 2008 na stránke futsalplanet.com 
 Majstrovstvá Afriky na stránke rsssf.com 

Futsal v 2008
Majstrovstvá Afriky vo futsale
Futsal
Major League Lacrosse

Major League Lacrosse, skr. MLL (v doslovnom preklade Hlavná lakrosová liga), je profesionálna a najprestížnejšia liga v lakrose, v ktorej sa zúčastňujú kluby Spojených štátov amerických a Kanady. Táto severoamerická liga bola založená v roku 1999 a v prvej sezóne (2001) v nej hralo 6 tímov. 

Rekordný počet tímov, 10, v nej hralo v rokoch 2006 až 2008, no v súčasnosti (2012) ich hrá 8. 7 tímov je z USA a 1 z Kanady. Tímy hrajú o tzv. Steinfeld Cup (v preklade Steinfeldov pohár). Oproti National Lacrosse League, ktorá sa hrá v hale a v zime, sa MLL hráva na tráve a v lete.

Kluby v sezóne 2015 

Zaniknuté kluby MLL: Philadelphia Barrage, New Jersey Pride, Los Angeles Riptide, San Francisco Dragons, Chicago Machine, Hamilton Nationals

Prehľad sezón a finalistov MLL

Víťazi MLL

Pozri aj 
 National Lacrosse League

Iné projekty

Externé odkazy 
 Oficiálna stránka ligy

Zdroj 

Lakrosové súťaže
Lakros v USA
Lakros v Kanade
Tanec medzi črepinami

Tanec medzi črepinami je slovenský dramatický tanečný film podľa námetu Mareka Ťapáka, ktorý film aj režíroval a hral v ňom hlavnú postavu. Je založený na predstavách a spomienkach hlavného hrdinu, ktoré tvoria črepiny života. Je považovaný za najambicióznejší porevolučný tanečný filmový projekt. 

Tanec medzi črepinami bol do kín uvedený medzi 14. a 23. júnom 2012. V dvanástich mestách ho videlo viac než 2000 divákov. Bol predstavený na filmových festivaloch Art Film Fest v Trenčianskych Tepliciach a MFF Karlovy Vary.

Produkcia a ohlasy na film
Film sa natáčal počas 27 dní v rôznych oblastiach Slovenska, medzi inými na Poľane, v Roháčoch či v Štiavnici, vo vodách Šútovského vodopádu a "v zákopoch pri Malackách". Miesta nakrúcania vyberal Viliam Gruska. Producentka filmu bola Marta Stančíková, kameraman Peter Bencsík, strih mal na starosti Matej Beneš. Film pôsobí ako dynamický hudobný megaklip s dobrými tanečníkmi a pútavým prírodným pozadím. Dominuje mu vynikajúca hudba v kontraste s takmer neexistujúcim dejom.

Divadelná adaptácia 
Z filmovej predlohy vznikla adaptácia Tanca medzi črepinami pre javisko, ktorú vytvoril Marek Ťapák v spolupráci so SĽUKom. Samotný film však vznikol z komornejšej verzie diela z roku 2006. Nové naštudovanie malo premiéru 17. marca 2012 v Mestskom divadle Bratislava. Po premiére 75 minútové predstavenie ostalo v reperetoári súboru SĽUK. Bolo pripravené rovnakými hlavnými tvorcami ako film a účinkujú v ňom okrem Mareka Ťapáka a SĽUKu aj speváčka Mária Straková. V javiskovej forme bolo použité video Pavla Barabáša aj zábery z filmu. Svetelný dizajn navrhol Jozef Arpa, kostýmy boli pripravené kostýmovou dieľňou SĽUKu. Divadelná adaptácia bola úspešne uvedená v Európe aj v Spojených štátoch.

Referencie

Externé odkazy 
 Stránka filmu

Filmy z 2012
Slovenské filmy
Tanečné filmy
Filmy režírované Marekom Ťapákom
Slovensko-česká interliga hádzanárok 2012/13

Slovensko-česká interliga hádzanárok alebo WHIL v sezóne 2012/13 bol 11. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Súťaže sa zúčastňilo tých istých 13 družstiev ako v minulej sezóne, pričom celok z Nitry, ktorý vlani hral pod názvom UDHK ŠG Nitra-Sereď, sa vrátil k pôvodnému názvu UDHK ŠG Nitra. Úvodné kolo bolo na programe v dňoch 1. – 2. 9. 2012. Víťazskami WHIL-ky sa stali premiérovo hráčky DHK Baník Most, ktorý získali neskôr aj český titul. Slovenským majstrom sa tretíkrát za sebou stala IUVENTA Michalovce, ktorá vo finále play-off jasne dominovala nad hráčkami HK Slovan Duslo Šaľa.

Systém súťaže 
Systém súťaže bol rovnaký ako po minulé roky. Hrala sa iba základná časť, ktorá pozostávala z 26 kôl. Každý s každým sa stretol 2-krát, čo znamená, že každý tím odohral 24 zápasov. Po základnej časti nasledovalo národné play-off. Do slovenského postúpili prvé 4 tímy, v českej nasledovala nadstavbová časť v dvoch skupinách (o 1.4. miesto a o 5.8. miesto). Zo slovenskej strany nezostúpil nikto, v českej sa v skupine o 5.8. miesto sa hralo o zotrvanie vo WHIL. Slovenské play-off sa odohralo na 3 víťazné zápasy.

Účastníci

Výsledky WHIL

Zápasy 
(po 24. kole)

Tabuľka

Slovenské národné play-off

Semifinále

O 3. miesto

Finále

Konečné umiestnenie 

Slovensko

Česko

Referencie

Pozri aj 
 TIPOS extraliga hádzanárov 2012/13
 1. liga hádzanárok 2012/13
 2. liga hádzanárok 2012/13

Externé odkazy 
 Oficiálna stránka Slovenského zväzu hádzanej
 Oficiálna stránka Českého zväzu hádzanej 

Hádzaná v 2012
Hádzaná v 2013
Slovensko-česká interliga hádzanárok (WHIL)
Superheterodyn

Superheterodyn (skrátene superhet, z ) alebo prijímač s nepriamym zosilnením je typ prijímača (rozhlasového, televízneho a pod.), ktorý umožňuje príjem signálu na viacerých frekvenciách. 

Prijímaný signál sa v superhete zmiešava so signálom pomocného oscilátora, ladeného súbežne so vstupnými obvodmi tak, aby výsledným produktom (zvyčajne je to rozdiel frekvencie oscilátora a prijímaného signálu) bol konštantný kmitočet, nazývaný medzifrekvencia. Tento signál sa následne zosilňuje v tzv. medzifrekvenčnom zosilňovači a následne demoduluje a ďalej spracúva. 

Princíp superheterodynu umožnil získať vysokú citlivosť pri výbornej selektivite, preto postupne nahradil jednoduchšie prijímače s priamym zosilnením (typicky spätnoväzobné audióny). Pomerne zložitý prístup umožnil, aby sa jedinými ladenými okruhmi prijímača stali len dva – vstupný a oscilátorový (u niektorých prijímačov aj tretí predzosilňovací), zvyšné medzifrekvenčné obvody sú naladené natrvalo. Získala sa tým výborná selektivita – možnosť dostatočne oddeliť signály blízkych vysielačov od seba, aj dobrá citlivosť – počet zosilňovacích stupňov je vyšší. Súbežné ladenie viacerých obvodov totiž spôsobuje nepresnosti (nerovnaký priebeh zmeny kapacít a  indukčností ladených obvodov).
Spočiatku boli prijímače osadené elektrónkami, neskôr tranzistormi ale princíp zostal rovnaký.

História 
Ako vynálezca superhetu sa zvyčajne uvádza Edwin Armstrong, major americkej armády vo Francúzsku, ktorý princíp využil v roku 1918 počas prvej svetovej vojny pri prekonávaní obmedzení raných vákuových triód. Princíp síce už pred ním teoreticky popísal kanadský vynálezca v oblasti rádiotelegrafie Reginald Fessenden v roku 1905, potrebné aktívne prvky (vákuové triódy) pre konštrukciu preladiteľných lokálnych oscilátorov však v tom čase ešte neboli k dispozícii, zapojenie sa preto neujalo.

Zapojenie

Referencie

Iné projekty

Externé odkazy 
 http://dlabos.wz.cz/en/Radiove_prijimace.html
 http://elnika.sweb.cz/radia/superhet.html

Zdroje 
 

Rádiotechnika
Čingov

Čingov () je oblasť v Slovenskom raji a významné turistické stredisko. Nachádza sa na jeho severnom okraji, v kotlinovitom rozšírení rieky Hornád  v blízkosti Spišskej Novej Vsi a Smižian. Okrem Podleska na severnej strane a Dediniek na južnej strane Slovenského raja je oblasť Čingova najväčšie turistické centrum ležiace nad ľavým brehom Hornádu a v dolnej časti Prielomu Hornádu. 

Je zároveň východiskovým bodom pre mnohé turistické trasy ako sú napr. Tomášovský výhľad, Sokolia dolina, Klauzy, Kláštorisko, Prielom Hornádu, turistickej trasy, ktorá patrí k najväčším turistickým lákadlám Slovenského raja. a pod. Čingovom prechádza osobitne vyznačený  dlhý náučný chodník. Na blízkej vyvýšenine Hradisko je významné archeologické nálezisko slovanského osídlenia. Nájdené pamiatky na lokalite Hradisko potvrdzujú osídlenie z mladšej doby kamennej. Prvé turistické objekty tu vznikajú v r. 1932. Samotné stredisko Čingov dnes poskytuje stravovacie aj ubytovacie služby (súkromné chaty, podnikové chaty, penzión). Je tam umiestnený Dom Horskej služby Slovenský raj, terénna stanica Správy Národného parku Slovenský raj (len v letných mesiacoch). Dopravné spojenie do Čingova je dostupné pravidelnou autobusovou dopravou.

Referencie

Externé odkazy 
 Poloha na turistickej mape

Slovenský raj
Rekreačné strediská na Slovensku
Orfeus

Orfeus (starogr. Ὀρφεύς – Orfeus, ) môže byť:
 v gréckej mytológii syn boha Apolóna, najväčší hudobník a spevák, pozri Orfeus (mytológia)
 názov opery Claudia Monteverdiho z roku 1607, pozri Orfeus (Monteverdi)
Robí sa to trikom

Robí sa to trikom () je detektívny román Agathy Christie, ktorý prvýkrát vyšiel v roku 1952 a ktorého hlavnou postavou je slečna Marplová.

Obsah 

Slečna Marplová navštívi svoju dlhoročnú priateľku Ruth van Rydockovú počas svojho každoročného výletu do Londýna. Poznajú sa už od mladosti, keď sa slečna Marplová prvýkrát stretla s Ruth a jej sestrou Carrie Louise počas pobytu vo Florencii. Ruth a Carrie Louise sa nakoniec vydali (a to niekoľkokrát), pričom Ruth sa usadila doma v Amerike a Carrie Louise sa presťahovla sa Anglicka.

Carrie a slečna Marplová sa nevideli dvadsať rokov, takže je potrebné sa s Ruth podeliť o všetky novinky. Prvý manžel Carrie Louise bol milionár a filantrop Eric Gulbrandsen. Jej druhý manžel bol márnotratník Johnny Restarick, ktorý ju opustil a zahynul pri autonehode. Tretí manžel, Lewis Serrocold, je ďalší ľudomil, ibaže svet chce napravovať pomocou peňazí svojej ženy. Jeho súčasný projekt spočíva v napravovaní mladistvých delikventov, a tak ich panstvo Stonygates premenil na internát pre chlapcov. Ruth sa však obáva, že všetko nie je úplne v poriadku.

Slečna Marplová prichádza na Stonygates a skutočne jej veci pripadajú podivne pokrivené. Peňazí je viac než dosť, no aj tak je všade zreteľne poznať, ako sa ich nedostáva. Svedčia o tom otlčené riady aj potreba naliehavých opráv v celom dome. To všetko pripadá divné aj členovi správnej rady ústavu Christianovi Gulbrandsenovi, zvlášť potom ako neohlásene navštívi domov a starostlivo sa vypytuje slečny Marplovej na zdravie Carrie Louise, zvlášť na jej srdce. Onedlho potom je Gulbrandsen zastrelený vo svojej izbe a list, ktorý v tej chvíli písal, záhadne zmizne.

Adaptácie 
 1985 – CBS Television / slečnu Marplovú si zahrala Helen Hayesová;
 1991 – BBS Television / slečnu Marplovú si zahrala Joan Hicksonová;
 2008 – ITV Television / slečnu Marplovú si zahrala Julia McKenzie;

Zdroj 
 M. Bunson: Encyklopédia Agathy Christie

Knihy z 1952
Detektívne romány
Diela Agathy Christie
Sfilmované knihy
Svetová liga vo vodnom póle

Svetová liga vo vodnom póle je prestížna svetová súťaž národných družstiev vo vodnom póle, ktorú riadi Medzinárodná plavecká federácia (FINA). Jej história siaha do roku 2002, kedy sa konal prvý ročník mužov, a o 2 roky neskôr aj prvý ročník žien. SL prebieha každoročne. V historických tabuľkách získali najviac prvenstiev družstvá  a .

Svetová liga je jedným z kvalifikačných podujatí pre účasť na majstrovstvách sveta či letných olympijských hrách.

Muži

Zoznam

Medailová bilancia družstiev

Ženy

Zoznam

Medailová bilancia družstiev

Pozri aj 
 Majstrovstvá sveta vo vodnom póle
 Svetový pohár vo vodnom póle

Externé odkazy 
 Oficiálna stránka Medzinárodnej plaveckej federácie

Zdroje 
 Svetová liga na stránke Medzinárodnej plaveckej federácie 
 Svetová liga na stránke todor66.com 
 Mužský a ženský turnaj svetovej ligy na stránke the-sports.org 

Vodnopólové súťaže
Grand Theft Auto V

Grand Theft Auto V je videohra typu akčnej adventúry v otvorenom hernom svete, vytvorená spoločnosťou Rockstar North a vydaná spoločnosťou Rockstar Games. Hra bola uvedená na trh 17. septembra 2013 pre PlayStation 3 a Xbox 360, 18. novembra 2014 pre PlayStation 4 a Xbox One, a 14. apríla 2015 pre Microsoft Windows. Odohráva sa vo vymyslenom štáte San Andreas v Južnej Kalifornii. Hráči sa môžu voľne prechádzať po krajine a fiktívnom meste Los Santos, ktoré je založené na Los Angeles. Príbeh hry pre jedného hráča sa točí okolo troch ľudí (Michael, Franklin a Trevor ), ktorí sa snažia realizovať si svoje plány a rôzne aktivity.

Charakteristika 
Hru je možné hrať z pohľadu prvej alebo tretej osoby, v otvorenom hernom svete, ktorým sa prechádza pešo alebo rôznymi dopravnými prostriedkami. Hráči ovládajú v hre jedného hráča troch hlavných protagonistov a prepínajú medzi nimi počas misii aj mimo nich. Príbeh sa sústreďuje na rôzne misie ktoré zahŕňajú prácu v utajení, jazdu autom, vodným člnom či aj let vrtuľníkom alebo lietadlom. 

Grand Theft Auto Online je režim hry viacerých hráčov, ktorá umožňuje preskúmať otvorený svet až 32 hráčom a hrať v kooperácii alebo proti sebe.

Výroba začala čoskoro po vydaní Grand Theft Auto IV a bola rozdelená medzi viacero Rockstar štúdii po celom svete. Veľkú časť vývoja hry predstavovalo vytvorenie otvoreného sveta, a preto sa niekoľko členov tímu venovalo terénnemu výskumu v štáte Kalifornia, aby zachytili čo najvernejšiu jeho podobu. Hra sa odohráva v meste Los Angeles, ktoré má len málo zmien.

Ohlasy 
Hra prekonala predajné rekordy a stala sa v danej dobe najrýchlejšie predávaným produktom v histórií. Zarobila 750 miliónov € v prvý deň a 940 miliónov v prvých 3 dňoch predaja. Bola prijatá veľmi pozitívne. Je považovaná za jeden z najvýznamnejších titulov siedmej generácie herných konzol, a mnoho kritikov a hráčov ju považuje za jednu z najlepších hier všetkých čias. Získala Game of the Year ocenenia od niekoľkých herných časopisov. Predalo sa viac ako 65 miliónov kópii a je jedna z najpredávanejších videohier všetkých čias.

Poznámky

Referencie

Bibliografia 
Bogenn, Tim; Barba, Rick (2013). Grand Theft Auto V Signature Series Strategy Guide. BradyGames. ISBN 9780744014679.
Bertz, Matt (december 2012). "Go Big Or Go Home". Game Informer. Spojené štáty: GameStop (236): 72–95.
"Play: Economies of scale". Edge. Future plc (259): 85–88. november 2013. Archivované z originálu 19. septembra 2013.

Externé odkazy 
 Oficiálna stránka

Počítačové hry z 2013
Akčné počítačové hry a videohry
Grand Theft Auto
Hry pre Xbox
Third-person-shooter
Vražda Rogera Ackroyda

Vražda Rogera Ackroyda () je detektívny román Agathy Christie, ktorý prvýkrát vyšiel v roku 1926 a ktorého hlavnou postavou je Hercule Poirot.

Obsah 

Pani Ferrarsová, bohatá vdova žijúca v dedine King´s Abbot, je nájdená mŕtva. Miestny lekár – Dr. Sheppard konštatuje, že išlo o samovraždu. V dedine bolo verejným tajomstvom, že sa mala vydať za prominentného obyvateľa dediny Rogera Ackroyda, len čo uplynie rok od smrti jej prvého manžela. Ackroyd pozve doktora na návštevu, pretože s ním chce hovoriť o smrti jeho nastávajúcej, a prezradí mu, že sa mu pani Ferrarsová priznala, že svojho manžela zabila a niekto z dediny ju teraz vydieral. Počas rozhovoru prinesie Ackroydovi sluha list, ktorý napísala pani Ferrarsová tesne pred svojou smrťou. Zrejme v ňom označila práve onoho vydierača. List si však Ackroyd prečíta až po odchode Dr. Shepparda. Ten je o hodinu neskôr privolaný späť do domu. Rogera Ackroyda našli v jeho pracovni prebodnutého. Do susedstva Dr. Shepparda sa prisťahoval Hercule Poirot, ktorý sa tu rozhodol usadiť na dôchodok.

Zaujímavosť 
Agatha Christie v románe Vražda Rogera Ackroyda porušila tzv. Desatoro správnej detektívky (Knoxov kódex), ktorým sa pred ňou riadili všetci autori detektívok. Aj napriek tomu sa však táto kniha zaradila medzi jej najznámejšie detektívky.

Adaptácie 
V roku 2000 natočila túto knihu spoločnosť London Weekend Television v hlavnej úlohe s Davidom Suchetom.

Zdroj 
 Společnost Agathy Christie

Diela Agathy Christie
Knihy z 1926
Detektívne romány
Sfilmované knihy
Spomienka na smrť

Spomienka na smrť ( alebo Sparkling Cyanide) je detektívny román Agathy Christie, ktorý prvýkrát vyšiel v roku 1945.

Obsah 

Už takmer rok ubehol od smrti Rosemary Bartonovej a za tú dobu sa v mysli jej manžela George Bartona pocit, že jej nečakaná a strašná smrť nebola samovražda, iba zmenil v istotu. Rosemary našla smrť na oslave narodenín usporiadanej na jej počesť v reštaurácii Luxembourg. Náhle spadla dopredu a v strašných kŕčoch zomrela. Vzhľadom na to, že sa v jej kabelke našiel arzenik a zistilo sa, že deň pred svojou smrťou bola veľmi skľúčená, predbežné vyšetrovanie takmer s istotou určilo, že spáchala samovraždu. Nasledujúce mesiace však záver vyšetrovania rozhodne nepotvrdili. Keď jej manžel obdržal dva anonymné, ohováračné listy, ktoré otvorene vyhlasovali, že bola zabitá, je naopak ešte pevnejšie presvedčený, že bola v skutočnosti zavraždená. Barton sa obráti so svojim podozrením na priateľa, plukovníka Johnyho Racea, a keďže stále v duchu rozoberá manželkinu smrť, uvedomí si, že rozhodne existuje dostatok podozrivých, aby sa mohlo začať vyšetrovanie vraždy. Barton má v úmysle pripomenúť prvé výročie manželkinej smrti veľmi zvláštnym spôsobom. Usporiada v reštaurácii Luxembourg oslavu, ktorá je priamou rekonštrukciou pôvodnej narodeninovej oslavy. Pozve tých istých hosťov a oznámi, že o pol desiatej sa odohrá niečo dôležité. V určenú hodinu zhasnú svetlá, hostia vstanú, aby si pripili na pamiatku Rosemary, a George Barton padá mŕtvy, otrávený kyanidom.

Adaptácie 
V roku 1983 natočila túto knihu spoločnosť CBS Television.

Zdroj  
 M. Bunson: Encyklopédia Agathy Christie

Knihy z 1945
Detektívne romány
Diela Agathy Christie
Sfilmované knihy
Deathrock

Deathrock alebo death rock je termín používaný na označenie subžánru punk rocku, ktorý obsahuje hororové prvky a strašidelnú atmosféru, a ktorý vznikol na Západnom pobreží USA v roku 1979.

Charakteristika
Termín "death rock" bol prvýkrát použití v 50. rokoch na popísanie tematicky podobného žánru rock and rollu, ktorý začal skladbou „Endless Sleep“ od Jody Reynolds v roku 1958 a skončil skladbou „Last Kiss“ od J. Franka Wilsona v roku 1964. Názov deathrock vznikol v roku 1979 kvôli popísaniu zvuku rôznych punk rockových skupín západného pobrežia USA.

Deathrockové skladby používajú jednoduché akordy opakujúce sa gitarové zvuky, basovú gitaru v popredí a bicie, ktoré zdôrazňujú opakované, post-punkové beaty v takte 4/4. Na vytvorenie atmosféry sú niekedy použité škrípajúce zvuky gitary. Texty môžu byť rozdielne, ale typické su introspektívne a surrealistické s podielom tmavých tém samoty, rozčarovania, straty, depresie, života, smrti atď.

Interpreti

 45 Grave
 Bella Morte
 The Birthday Party
 Bloody Dead & Sexy
 Cauda Pavonis
 Christian Death

 Cinema Strange
 Rudimentary Peni
 Tragic Black
 T.S.O.L.
 Mephisto Walz

Moderné Death Rock 1990-2013 
 A Spectre Is Haunting Europe
 All Gone Dead
 Astrovamps
 Black Ice
 Bloody Dead and Sexy
 Cadra Ash
 Cemetary Girlz, The
 Chants of Maldoror
 Cinema Strange
 Curtains!
 Deep Eyende
 Devils Whorehouse
 Dinah Cancer and the Graverobbers (anksčiau 45 Grave)
 Disco Hospital, The
 Eat Your Make Up
 Eyeculation Post Mortem
 Evil Speaks, The
 Fear Cult
 Frank The Baptist
 Heiress Presumptive
 Horatii, The
 Human Diseas
 Jacquy Bitch
 La Peste Negra
 La Vene Di Lucretia
 Las Gorgonas
 Last Days of Jesus, The
 Los Carniceros Del Norte
 Madre del Visio
 Miguel and the Living Dead
 Murder at the Registry
 New Days Delay
 Novocaine Mausoleum
 Noctivagus
 N/A
 Phantom Limbs, The
 Pins and Needles
 Radio Scarlet
 Red Voice Choir
 Scarlet's Remains
 Subtonix
 Tragic Black
 Turn Pale
 Undying Legacy
 Vanishing, The
 Young Werewolves, The
 Zombie Zex

Referencie

Zdroj

Rockové hudobné žánre
Punkrockové hudobné žánre
Hudba v USA
Gotické hnutie